|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

|  |  |
| --- | --- |
|  | ***Döntés a Klauzál téri budapesti gettó emlékhely kialakítására vonatkozó ötletpályázat kiírásáról*** |

**Készítette:**

Merényi Miklós

kabinetvezető

|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**Tisztelt Képviselő Asszony/Úr!**

Budapest Főváros VII. kerület Erzsébetváros Önkormányzata nyilvános ötletpályázat kiírását tervezi a VII. kerületi Klauzál téren felállítandó köztéri alkotás létrehozására. **A pályázati kiirás tartalma a Klauzál téren felállítandó köztéri alkotás létrehozása és felállítása, amely lehet képzőművészeti, tájépítészeti alkotás, „public art” vagy más, a közteret alakító és értelmező mű**.

A Képviselő-testület célja az ötletpályázat kiírásával, hogy olyan emblematikus köztéri alkotás jöjjön létre, amely 21. századi módon reflektál a jelenkor és a jövő nemzedéke számára Európa utolsó gettójának, a „pesti gettónak” tragikus eseményeire.

A pályázat a legjobb pályamű tulajdonosának összdíjazásként bruttó 1.500.000 Ft, azaz bruttó egymillió ötszáz-ezer forint pályadíjat ajánl fel.

A pályázatot 2021. június 30-ig kell benyújtani a Budapest Főváros VII. kerület Erzsébetváros Önkormányzatánál (1074 Budapest, Erzsébet krt. 6. címen) munkaidőben a 112-es számú alpolgármesteri irodában. A beérkezett pályaműveket 2021. július 31-ig első körben értékeli és a legjobbnak ítélt pályaműveket kiválasztja az erre felkért szakmai Bíráló Bizottság. A végső döntést Budapest Főváros VII. Kerület Erzsébetváros Önkormányzatának Képviselő-testülete mondja ki a Bíráló Bizottság ajánlása szerint 2021. év októberében megtartott ülésén.

A pénzügyi fedezetet a „Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat-és hatáskörében meghozott 8/2021. (II.17.) önkormányzati rendelete a Budapest Főváros VII. kerület Erzsébetváros Önkormányzatának 2021. évi költségvetéséről”  (költségvetési rendelet) biztosítja, az „5707 Lakossági tájékoztatás az önkormányzat döntéseiről és pályázati felhívásairól” sorról történő átcsoportosítással.

**Határozati javaslat**

**Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogköre alapján a Képviselő-testület feladat- és hatáskörében meghozott …../2021. (IV.09.) határozata a Klauzál téri budapesti gettó emlékhely kialakítására vonatkozó ötletpályázat kiírásáról**

Budapest Főváros VII. Kerület Erzsébetváros Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogköre alapján úgy dönt, hogy ötletpályázatot ír ki a a Klauzál téri budapesti gettó emlékhely kialakítására vonatkozóan, a határozati javaslat mellékletében található pályázati felhívásnak megfelelően, melyre a pénzügyi fedezetet a „5707 Lakossági tájékoztatás az önkormányzat döntéseiről és pályázati felhívásairól” sorról történő átcsoportosítással biztosítja.

**Felelős:** Niedermüller Péter polgármester

**Határidő:** 2021. április 15.

**Budapest, 2021. április 08.**

**Niedermüller Péter**

**polgármester**

Előterjesztés melléklete: Engedélyező levél

Határozati javaslat melléklet:Pályázati felhívás valamint mellékletei